המשטרה הלאומית של אוקראינה

**המשטרה הלאומית של אוקראינה** (באוקראינית: *Національна поліція України*) היא המשטרה המרכזית המופקדת על אכיפת החוק, שמירת הסדר הציבורי וביטחון הפנים ברפובליקת אוקראינה, כחלק ממערך הביטחון האוקראיני.

המשטרה הלאומית החליפה את המיליציה, שפעלה קודם ופועלת מכוח חוק המשטרה הלאומית 2015.

בראש המשטרה עומד מפקד המשטרה הלאומית, האחראי לניהולה, בהתאם למדיניות הנקבעת על ידי שר הפנים האוקראיני. מפקד המשטרה הלאומית הנוכחי הוא איהור קלימנקו, שמונה ב-2019, במקומו של סרגיי קניאזב שכיהן מ־8 בפברואר 2017 והחליף את ואדים טרויאן שמילא את מקומו מה-14 בנובמבר 2016 ומונה במקומה של חטיה דקאנואידזה (שכיהנה מ-4 בנובמבר 2015 ועד נובמבר 2016).

מטה המשטרה נמצא בבניין מפקדת המשטרה הלאומית בקייב, ברחוב חבר האקדמאי בוהומולץ 10.

נכון למאי 2016, במשטרת אוקראינה משרתים 156,500 שוטרים.

## היסטוריה
רעיון הקמתה של המשטרה הלאומית של אוקראינה עלה לראשונה בשנת 2012 כאשר שר הפנים האוקראיני הציע להפוך את שירות המיליציה למשטרה, "פוליציה" באוקראינית (Полiцiя). מטרת הרעיון הייתה להפוך את המשטרה למודרנית וממורכזת יותר וממודרת פחות.

הרעיון יצא לפועל במרץ 2014 כאשר הראדה העליונה העבירה את החוק למלחמה בשחיתות שבמסגרתו הוחלט לקצץ את מספר השוטרים מ-324,000 ל-245,000. באפריל 2014 ממשלת אוקראינה אשררה את הצעת החוק ואישרה לפטר 79,400 שוטרים.

באוגוסט 2014 יועץ שר הפנים האוקראיני, אנטון הראשצ'נקו, הכריז כי רק 10-15% משוטרי המיליציה נשארו בתפקידם במשטרת מחוז דונצק, מאחר ש-1,700 שוטרים פוטרו ו-300 נוספים ערקו לשורות הבדלנים במסגרת העימות המזרח-אוקראיני. באותו החודש אישרה הממשלה תוספת תקציב לצורך עריכת הרפורמה המשטרתית להפיכת המיליציה למשטרה הלאומית.

עקב אירועי יברומאידאן ובחירת ממשלה חדשה, הלכה וקרמה עור וגידים החלטה להקים משטרה לאומית חדשה כאשר שר הפנים האוקראיני ארסן אבקוב הציג את תוכניתו לקיצוץ מספר השוטרים ל-160,000 עד לסוף 2015. הרפורמה יצאה לדרך עם פירוק מינהל פיקוח הרכב הממלכתי (משטרת התנועה האוקראינית, שספגה ביקורת רבה על רמת השחיתות הגבוהה בה). המינהל הוקם מחדש כמשטרת הסיור של קייב, ולשורותיה גויסו 2,000 שוטרים חדשים מתוך 33,000 נבחנים. המגויסים אומנו בסיוע כוחות המשטרה של ארצות הברית.

באוגוסט 2015 הוקמה המשטרה הלאומית בעיר לבוב, וכוחות משטרה חדשים הוקמו בשאר המדינה עד ל-7 בנובמבר 2015, התאריך שבו חדלה המיליציה מלהתקיים הלכה למעשה באוקראינה.

## מבנה
* **המשטרה הפלילית** (Кримінальна поліція) אחראית לחקירת ומניעת פשיעה חמורה
* **[https://npu.gov.ua/pro-policiyu/struktura-nacionalnoyi-policiyi/departament-borotby-z-narkozlochynnistiu המחלקה ללוחמה בסמים]** (Департамент протидії наркозлочинності) אחראית למאבק בסחר לא חוקי בסמים
* **משטרת הסייבר** (Кіберполіція, Департамент кіберполіції) אחראית ללוחמה בפשעי מחשב
* **המחלקה לביטחון כלכלי** (Департамент захисту економіки) אחראית למאבק בפשעי הונאה ופשעים כלכליים
* **[[שירות הסיור של המשטרה הלאומית של אוקראינה|משטרת הסיור]]** (Патрульна поліція) אחראית למבצעי אכיפה ראשיים, שיטור וניטור התנועה
* **משטרת ההגנה** (Поліція охорони) אחראית לאבטחת מתקנים
* **המשטרה המיוחדת** (Спеціальна поліція) אחראית לשמירת הסדר ולניטור אסונות טבע
* **[[היחידה המבצעית לתגובה מהירה]]** (Корпус Оперативно-Раптової Дії) אחראית לפיזור הפגנות ומבצעי השתלטות על בני ערובה ומבצעי לוחמה בטרור
* **גופי תשאול טרם מעצר** (Органи досудового розслідування) אחראים לתחקור ותשאול נעצרים בתחומי המס וחקירת פשעים
* **המחלקה לביטחון פנים** (Департамент внутрішньої безпеки Національної поліції) גוף חקירת שוטרים. המקבילה האוקראינית למח"ש.
### כוחות המשטרה המוניציפליים

## מפקדי המשטרה הלאומית

## ציוד
### אמצעים וכלי נשק

### כלי רכב

בנוסף, ישנם מכוניות ישנות המשמשות כנידות סיור בעיקר בעיירות נידחות.

## טרמינולוגיה
לפי פרופסור אולכסנדר פונומאריב מהמכון לעיתונות של אוניברסיטת קייב, המינוח האוקראיני הנכון ל"שוטר" הוא "פוליציאנט" (поліціянт). זאת בניגוד למינוח המושאל מרוסית – "פוליצייסקי" (поліцейський), הנמצא בשימוש נפוץ לציון קצין המשטרה הלאומית.

## דרגות במשטרה

## גלריה

קובץ:Ukrainian Police Vehicle Decal.svg|הכתובת "משטרה", כמופיע על רכבי המשטרה
קובץ:Badge of National Police of Ukraine.svg|תג היחידה
קובץ:Kiev patrol police building.jpg|מטה המשטרה הלאומית בקייב
קובץ:Kiev city police, July 12, 2012.jpg|שוטרי משטרת קייב במהלך אבטחת משחקי יורו 2012.
קובץ:Kharkov Milicia VAZ 2109.JPG|ניידת משטרת התנועה האוקראינית בחרקוב.
קובץ:Kiev police.jpg|שוטרי משטרת קייב. 2012
קובץ:Ukrainian Policemen in central Kiev.jpg|מדי החורף של המיליציה האוקראינית.
|ניידת משטרה בקייב.
קובץ:Lviv Police Launch 06.JPG|שוטר אוקראיני בלבוב.


## ראו גם
*משטרת הפדרציה הרוסית

## קישורים חיצוניים

* 

## הערות שוליים

קטגוריה:משטרות מדינתיות
קטגוריה:אוקראינה: צבא וביטחון
קטגוריה:אוקראינה: ארגונים ממשלתיים
קטגוריה:ארגוני מאבק בסמים 
קטגוריה:אוקראינה: ארגוני אכיפת חוק
קטגוריה:2015 באוקראינה
קטגוריה:משרד הפנים (אוקראינה)